Nissan GT-R

Το Nissan GT-R είναι ένα σπορ υπεραυτοκίνητο (supercar) που παράγεται από την ιαπωνική αυτοκινητοβιομηχανία Nissan. Κυκλοφόρησε αρχικά στην Ιαπωνία στα τέλη του 2007 σε δεξιοτίμονη διάταξη, στη συνέχεια στις ΗΠΑ στα μέσα του 2008 σε αριστεροτίμονη διάταξη, και από τις αρχές του 2009 και στην Ευρώπη σε αριστεροτίμονη διάταξη, σε αντίθεση με τους προκατόχους του, οι οποίοι διατίθεντο αποκλειστικά στην ιαπωνική αγορά. Στις 19 Οκτωβρίου 2010, για τη σεζόν (model year) του 2011, αποκαλύφθηκε μια ανανέωση του μοντέλου. Αρχικά το αυτοκίνητο παρουσιάστηκε σε πρωτότυπη μορφή μέσα στο 2005, ενώ η έκδοση παραγωγής αποκαλύφθηκε στο Σαλόνι Αυτοκινήτου του Τόκιο το 2007. Σε αντίθεση με τα προηγούμενα GT-R, δεν βασίζεται στην πλατφόρμα των Skyline πλέον, αλλά αποτελεί ανεξάρτητο μοντέλο στην παλέτα της Nissan. Σύμφωνα με τη Nissan, το αυτοκίνητο αυτό μπορεί να πετύχει χρόνο 7:29 στην πίστα του Nürburgring στη Γερμανία. Γενικότερα, το GT-R έχει αποσπάσει εξαιρετικές κριτικές για τις επιδόσεις και την οδική συμπεριφορά του.

 Το GT-R εφοδιάζεται με κινητήρα βενζίνης V6 3.8 λίτρων, με διπλό τούρμπο, φτάνοντας τους 485 ίππους (η αρχική ισχύς ήταν 480 ίπποι). Η μετάδοση γίνεται μέσω ενός 6-τάχυτου ημι-αυτόματου κιβωτίου διπλού συμπλέκτη, σε συνδυασμό με ένα εξελιγμένο ηλεκτρονικό σύστημα τετρακίνησης με την ονομασία ATTESA-ETS (Advanced Total Traction Engineering System for All-Terrain - Electronic Torque Split). Η ισχύς μεταδίδεται κατά κανόνα στους πίσω τροχούς, στέλνοντας πάντως την ισχύ και στον μπροστινό άξονα όταν υπάρχει ανάγκη. Το αυτοκίνητο επιταχύνει από τα 0 στα 100 χλμ./ώρα σε μόλις 3,5 δευτερόλεπτα και πετυχαίνει τελική ταχύτητα 315 χλμ./ώρα. Ιδιαίτερο στοιχείο της σχεδίασης αποτελεί η τοποθέτηση του κιβωτίου ταχυτήτων στον πίσω εγκάρσιο άξονα, με τον κινητήρα να βρίσκεται εμπρός. Αυτό έχει σαν αποτέλεσμα να υπάρχουν δύο παράλληλοι διαμήκεις άξονες μετάδοσης της κίνησης. Ο αεροδυναμικός συντελεστής Cd είναι μόλις 0,26 (στα μοντέλα του 2012), νούμερο εντυπωσιακό για σπορ υπεραυτοκίνητο. Μαζί με τα μηχανολογικά στοιχεία, το GT-R εφοδιάζεται και με μια πληθώρα ηλεκτρονικών συστημάτων για την περαιτέρω βελτίωση της οδικής συμπεριφοράς του αυτοκινήτου. Τα συστήματα αυτά έχουν δυνατότητα ενεργοποίησης και απενεργοποίησης, ανάλογα με τις επιθυμίες του οδηγού. Το GT-R έχει επίσης μια οθόνη στο ταμπλό, από όπου ο οδηγός έχει τη δυνατότητα να ανακαλέσει πληροφορίες, όπως πίεση υπερπλήρωσης, πίεση ελαστικών, κατανομή ροπής, τιμές πλευρικών επιταχύνσεων και επιβραδύνσεων κλπ. θυμίζοντας παιχνίδι PlayStation. Μάλιστα τα γραφικά της οθόνης τα έχει επιμεληθεί η Polyphony Digital Inc. που είναι η εταιρεία που κατασκευάζει το παιχνίδι Gran Turismo για τη σειρά των Sony Playstation. Η επίσημη διεθνής ιστοσελίδα του Nissan GT-R Αρχειοθετήθηκε 2018-08-08 στο Wayback Machine. (Αγγλικά) Η επίσημη Ελληνική ιστοσελίδα του Nissan GT-R Αρχειοθετήθηκε 2015-05-09 στο Wayback Machine. Το πρώτο Nissan GT-R που ήρθε στην Ελλάδα, ήταν βελτιωμένο, Power Techniques Ανανέωση για το Nissan GT-R, 4 Τροχοί Nissan GT-R: Μαχητής των δρόμων Αρχειοθετήθηκε 2009-05-01 στο Wayback Machine., In2life.gr Nissan GT-R: Έτοιμο το κορυφαίο SpecV Nissan GT-R, δελτίο τύπου (Αγγλικά) Motor Trend Magazine: Δοκιμή δυναμομέτρησης του Nissan GT-R Αρχειοθετήθηκε 2015-10-28 στο Wayback Machine., Motor Trend. (Αγγλικά) Car and Driver: 2009 Nissan GT-R - Road Test (Αγγλικά) AUSmotive.com - Φωτογραφίες και πληροφορίες για το GT-R (Αγγλικά) AUSmotive.com - Φωτογραφίες και πληροφορίες για το GT-R Spec V (Αγγλικά) North American GT-R Owners Club Αρχειοθετήθηκε 2008-07-18 στο Wayback Machine. (Αγγλικά) http://www.youtube.com/watch?v=NCyI6eiMbuA Τα δύο πιο βελτιωμένα GT-R παγκοσμίως. Μόνο στη Ρωσία.